《和张伯子韵》
宋代·虞俦

士流竞弹冠，州牧纷劝驾。
器识在所先，文艺乃其亚。
朅来同抱关，因得奉馀暇。
软语杂嘲谑，小酌见蕴藉。
官禁不通风，门键那容罅。
豹斑纵未窥，鲸背几思跨。
君来怪已三，我到嗟方乍。
前头万木春，当户三星夜。
弃甲勿复来，背城宁一借。
新诗抵骊珠，归橐何妨诧。

作者简介：虞俦，生卒年月不详，字寿老，宁国(今属安徽）人。南宋政治家，文学家。隆兴初进人太学，中进士。曾任绩溪县令，湖州、平江知府。庆元六年（1200）召入太常少卿，提任兵部侍郎。工诗文，著有《尊白堂集》24卷，清修《四库全书》收录其部分诗文。如其词《满庭芳》：色染莺黄，枝横鹤瘦，玉奴蝉蜕花间。铅华不御，慵态尽欹鬟。